બ્લાસ્ટ વખતે હજારોની સંખ્યામાં ઈદની નમાજ માટે લોકો એકત્ર થયા હતા ત્યારે આ બ્લાસ્ટ થતાં ભારે અફરાતફરી મચી ગઈ હતી. આ હુમલા બાદ આતંકીઓ અને સુરક્ષા દળો વચ્ચે અથડામણ જારી છે. અહેવાલો અનુસાર હુમલાખોરો નજીકની એક ઈમારતમાં છુપાયા છે અને પોલીસ સાથે તેમની અથડામણ હજુ જારી છે. પોલીસ અને સુરક્ષાદળોએ સમગ્ર વિસ્તારને કોર્ડન કરી લીધો છે. ઈમારતની અંતર છુપાયેલા આતંકવાદીઓ થોડી થોડી વારે ફાયરિંગ કરી રહ્યા છે. સુરક્ષા દળોએ પણ મોરચો સંભાળી લીધો છે. બંને બાજુએથી ફાયરિંગ જારી છે. અહેવાલો અનુસાર સુરક્ષા દળોએ એક હુમલાખોરને ઢાળી દીધો છે.